《月夜东池赏白莲》
宋代·刘子寰

巉巉彼姝子，玉艳明清波。素云裁广袖，渌水覆青罗。

秀色妙天裁，清香凉思多。驾言从之游，夜蟾生庭柯。

徘徊碧云暮，怅望采菱歌。常恐秋节晚，零落委寒莎。

踌躇思折赠，达夕成长哦。非君盛才藻，如此粲者何。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。